ΘΑΛΕΙΑ: 22 Περπάτημα Ζωής & Ελπίδας: "Δέσε τα κορδόνια σου και περπάτα..."
2025-10-04 17:00 (Europe/Athens)
Η πρόεδρος Θάλεια Γεωργά και τα μέλη της ομάδας Περπατήματος του Δωδεκανησιακού Συλλόγου Αυτοάνοσων Νοσημάτων Αρθρίτιδας & Λύκου «ΘΑΛΕΙΑ», σας προσκαλούν στο 22ο Περπάτημα Ζωής & Ελπίδας!!!

ΣΑΒΒΑΤΟ 04 ΟΚΤΩΒΡΙΟΥ 2025
Τόπος: Πλατεία Κουντουριώτη (Άγαλμα «Ελευθερίας»)
Διαδρομή: Από την πλατεία Κουντουριώτη, με κατεύθυνση προς το Άγαλμα του «Διαγόρα» και πίσω.
Ώρα προσέλευσης 17.00 - Ώρα εκκίνησης 17:30
Από την Παρασκευή 03 Οκτωβρίου σας περιμένουμε στο κιόκσι μας στη Πλατεία Κύπρου

Παρασκευή03 Οκτωβρίου 18:00-21:00
Θα μας συντροφεύσει με τη μουσική του ο Γιάννης Παπαθεοδώρου.

Σάββατο 04 Οκτωβρίου 11:30-14:00
Μαζί μας ο Μανώλης Λαουδίκος& το επιτελείο του σε ένα φαντασμαγορικό σόου.
Αγοράζοντας τα μπλουζάκια, τα καπελάκια, τα ιδιαίτερα βραχιολάκια της διοργάνωσής μας, θα συνεισφέρετε στο επιθυμητό αποτέλεσμα, να συνεχίσουμε τη σίτιση των είκοσι(20) μαθητών, σε Δημοτικά και Γυμνάσια σχολεία της Ρόδου

Σας καλούμε και φέτος να είστε συνοδοιπόροι μας σε αυτή τη κοινή διαδρομή!!!
Με τη δική σας αγκαλιά και τη στήριξη, μπορούμε να συνεχίσουμε να προσφέρουμε ελπίδα και ανακούφιση όπου πραγματικά χρειάζεται, για τα παιδιά, για την υγεία, για μια καλύτερη ποιότητα ζωής!

Δέσετα κορδόνια σου... και περπάτα...

20th BALKAN CONGRESS OF RADIOLOGY | 09 -11 OCTOBER 2025 | AQUILA ATLANTIS HOTEL |HERAKLION - CRETE
2025-10-09 00:00 - 2025-10-11 23:59

Πρόσκληση Ιεράς Μητρόπολης Ρόδου: 6ο Διεθνές Συνέδριο της Ποιμαντικής Διακονίας με θέμα: "Προσεγγίζοντας την Υγεία και πλησιάζοντας τον Πάσχοντα".
2025-10-29 18:15 - 2025-11-02 18:15 | Rodos Palace, Λεωφ. Ηρακλειδών, Ρόδος, 85100, Greece
25"]

Η ΡΟΔΟΣ ΓΙΑ ΤΗΝ ΖΩΗ
2025-11-02 00:00 - 23:59

ΔΩΡΕΑΝ ΣΠΙΡΟΜΕΤΡΗΣΗ ΔΩΣΕ ΠΝΟΗ ΣΤΗΝ ΠΡΟΛΗΨΗ (ΑΦΑΝΤΟΥ)
2025-11-04 12:00

ΔΩΡΕΑΝ ΣΠΙΡΟΜΕΤΡΗΣΗ ΔΩΣΕ ΠΝΟΗ ΣΤΗ ΠΡΟΛΗΨΗ (ΕΜΠΩΝΑ)
2025-11-05 09:30

ΔΩΡΕΑΝ ΣΠΙΡΟΜΕΤΡΗΣΗ ΔΩΣΕ ΠΝΟΗ ΣΤΗΝ ΠΡΟΛΗΨΗ (ΓΕΝΝΑΔΙ)
2025-11-06 09:30 - 13:30

«Μέχρι τη Θάλασσα»: Ιστορίες δύναμης για την Παγκόσμια Ημέρα Ατόμων με Αναπηρία. Παρουσίαση του βιβλίου του Λευτέρη Μπάκα
2025-12-04 19:00 | NESTORIDIO MELATHRON RODOS
«Μέχρι τη Θάλασσα»: Ιστορίες δύναμης για την Παγκόσμια Ημέρα Ατόμων με Αναπηρία
Παρουσίαση του βιβλίου του Λευτέρη Μπάκα
Με αφορμή την Παγκόσμια Ημέρα Ατόμων με Αναπηρία (3 Δεκεμβρίου), ο Όμιλος CINE-Εκπαίδευση, η Διεύθυνση Κοινωνικής Πολιτικής & Υγείας του Δήμου Ρόδου και το «Βιβλιοπωλείον της Εστίας» συνδιοργανώνουν εκδήλωση αφιερωμένη στον άνθρωπο, στη δύναμη της θέλησης, την ενδυνάμωση, την ορατότητα και την αληθινή έννοια της προσβασιμότητας.
Την Πέμπτη 4 Δεκεμβρίου 2025, στις 19:00, στη Νέα Πτέρυγα Νεστορίδειου Μελάθρου, θα παρουσιαστεί το βιβλίο του Λευτέρη Μπάκα “Μέχρι τη Θάλασσα”, μια συγκλονιστική κατάθεση ψυχής που συνοδεύει την ομώνυμη ταινία-ντοκιμαντέρ του σκηνοθέτη Μάρκου Γκαστίν. Ένα έργο βαθιά ανθρώπινο, που αναδεικνύει τις προκλήσεις, τα όνειρα και την ελευθερία μέσα από το ταξίδι ενός ανθρώπου με αναπηρία μέχρι την ακροθαλασσιά της δικής του δύναμης, όπως ομολογεί ο ήρωας: «Η αναπηρία δεν με εμπόδισε να ονειρεύομαι. Με ανάγκασε απλώς να ονειρεύομαι πιο γενναία.»
Η εκδήλωση φωτίζει στιγμές και φράσεις που συμπυκνώνουν την εμπειρία της αναπηρίας, της επιμονής και της βαθιάς ανθρώπινης ανάγκης για ελευθερία.
Για το βιβλίο θα συζητήσουν με τον συγγραφέα:

Μάρκος Γκαστίν- MarcoGastine, σκηνοθέτης του ντοκιμαντέρ

Από το Κέντρο Κοινότητας με Παράρτημα Ρομά Δήμου Ρόδου:

Γεωργία Πιπίνου, κοινωνική λειτουργός
Γαβριέλα Σπήγου, ψυχολόγος

Τη συζήτηση συντονίζει ο Πέτρος Σπανός, πρώην σχολικός σύμβουλος, πρόεδρος Δ.Σ. του Ομίλου CINE-Εκπαίδευση, ενώ χαιρετισμό θα απευθύνει ο Θωμάς Σωτρίλλης, Αντιδήμαρχος Κοινωνικής Πολιτικής, Αλληλεγγύης και Ισότητας, Ιατρός.
Την εκδήλωση υποστηρίζουν το Κέντρο Κοινότητας με Παράρτημα Ρομά Δήμου Ρόδου, το Μουσείο Νεοελληνικής Τέχνης Δήμου Ρόδου, ο Σύλλογος Ατόμων με Αναπηρία Επαρχίας Ρόδου, (θα αναγνωστεί χαιρετισμός στην εκδήλωση του προέδρου του συλλόγου Παναγιώτη Φωνιαδάκη), ο Ιατρικός Σύλλογος Ρόδου, το Παρατηρητήριο Οδικής Ασφάλειας Ρόδου – ΕΥΘΥΤΑ.
Απόσπασμα από το βιβλίο θα διαβάσει η εκπαιδευτικός Αναστασία Ζέππου από το 1ο ημερήσιο ΕΠΑ.Λ. Ρόδου
Χορηγός επικοινωνίας το ραδιόφωνο Λυχνάρι και το πολιτιστικό περιοδικό Λωτός
Μέσα από τον κινηματογράφο, τη λογοτεχνία και τη δημόσια συζήτηση, η Ρόδος ενισχύει τη φωνή των ατόμων με αναπηρία, αναδεικνύοντας την ανάγκη για ίση πρόσβαση, αποδοχή και ουσιαστική συμμετοχή σε κάθε πτυχή της ζωής. Η συμπερίληψη δεν είναι απλώς δικαίωμα – είναι υποχρέωση κάθε κοινωνίας που σέβεται την ανθρώπινη αξιοπρέπεια.

Λίγα βιογραφικά των δημιουργών
Ο Λευτέρης Μπάκας γεννήθηκε το 1950 στη Θεσσαλονίκη, όπου σπούδασε Ιατρική στο Αριστοτέλειο Πανεπιστήμιο. Το 1978 ξεκίνησε από τους πρώτους την ειδικότητα της Φυσικής και Ιατρικής Αποκατάστασης στο Νοσοκομείο ΚΑΤ, όπου και εργάστηκε μέχρι το 2017, ενώ από το 1994 είχε αναλάβει τη θέση του Συντονιστή Διευθυντή στην αντίστοιχη κλινική, αποκτώντας μια εμπειρία 40 ετών στην Αποκατάσταση ατόμων με σοβαρά, κυρίως, κινητικά προβλήματα.
Έχει γράψει ιατρικά βιβλία σε θέματα της ειδικότητας του και συμμετείχε σε πολλά συνέδρια στην Ελλάδα και το εξωτερικό με πρωτότυπες έρευνες.

Ο Μάρκος Γκαστίν-Marco Gastine γεννήθηκε στο Παρίσι, και από το 1978 ζει και εργάζεται στην Ελλάδα. Σπούδασε Αρχιτεκτονική στο Παρίσι και Σκηνοθεσία στην Αθήνα. Είναι σκηνοθέτης, σεναριογράφος και παραγωγός.
Σκηνοθέτησε κυρίως κοινωνικά ντοκιμαντέρ, όπως Μέχρι τη θάλασσα (Βραβείο Καλύτερου Ντοκιμαντέρ στο Los Angeles Greek Film Festival 2020), Δημοκρατία, ο δρόμος του σταυρού (συμμετοχή στα Prix Europa 2013), Θέμις (συμμετοχή στο Φεστιβάλ Καννών 2009), Μασσαλία, μακρινή κόρη (Κρατικό Βραβείο Ντοκιμαντέρ 2004).
Είναι ιδρυτικό μέλος της Ένωσης Ελληνικού Ντοκιμαντέρ (Hellas Doc), μέλος της Ελληνικής Ακαδημίας Κινηματογράφου και της Ευρωπαϊκής Ακαδημίας Κινηματογράφου.

Εσπερίδα ενημέρωσης "Από την Ιατρική στην Καθημερινότητα:" Μια Ολοκληρωμένη Ματιά στον Καρκίνο"
2026-03-14 00:00 - 23:59

Προβολή ταινίας μικρού μήκους "Τόπος Σωτηρίας"
2026-03-21 20:30 | ΚΑΤΑΛΥΜΑ ΤΗΣ ΑΓΓΛΙΑΣ

Έκθεση Μνήμης "Για την Ανάσα μου" της Ίρις Μαυράκη
2026-03-22 00:00 - 23:59

24o Πανελλήνιο Συνέδριο Ιδιοπαθών Φλεγμονωδών Νόσων του Εντέρου 23 - 26 Απριλίου 2026, Rodos Palace, Ρόδος
2026-04-23 19:15

ΧΕΝ - ΓΝΡ ΟΓΚΟΛΟΓΙΚΟ ΤΜΗΜΑ: Εκδήλωση "Φροντίζοντας το Σώμα και την Ψυχή"
2026-05-23 18:30

Παράσταση Μεταόπερα σε μια πράξη από την Academia Den Maggio Musicale Fiorentino
2026-06-05 21:00
